CELEX: 52021DP0233
Language: bg
Date: 2021-05-18 00:00:00
Title: Решение на Европейския парламент да не се представят възражения срещу делегирания регламент на Комисията от 25 март 2021 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти, с които се установяват критериите за определяне на управленската отговорност, контролните функции, съществените стопански единици и значителното въздействие върху рисковия профил на съществена стопанска единица, и за установяване на критерии за определяне на служителите или категориите служители, чиито професионални дейности имат въздействие върху рисковия профил на институцията, съпоставимо с това на служителите или категориите служители, посочени в член 92, параграф 3 от посочената директива (C(2021)01906 — 2021/2618(DEA))

12.1.2022   
            
            
               BG
            
            
               Официален вестник на Европейския съюз
            
            
               C 15/251
            
         
      P9_TA(2021)0233
      Непредставяне на възражения срещу делегиран акт: допълване на Директива 2013/36/ЕС по отношение на определянето на служителите или категориите служители, чиито професионални дейности имат въздействие върху рисковия профил на институцията
      Решение на Европейския парламент да не се представят възражения срещу делегирания регламент на Комисията от 25 март 2021 г. за допълване на Директива 2013/36/ЕС на Европейския парламент и на Съвета по отношение на регулаторните технически стандарти, с които се установяват критериите за определяне на управленската отговорност, контролните функции, съществените стопански единици и значителното въздействие върху рисковия профил на съществена стопанска единица, и за установяване на критерии за определяне на служителите или категориите служители, чиито професионални дейности имат въздействие върху рисковия профил на институцията, съпоставимо с това на служителите или категориите служители, посочени в член 92, параграф 3 от посочената директива (C(2021)01906 — 2021/2618(DEA))
      (2022/C 15/39)
      
         Европейският парламент,
      
                  —
               
               
                  като взе предвид делегирания регламент на Комисията (C(2021)01906),
               
            
                  —
               
               
                  като взе предвид писмото на Комисията от 26 март 2021 г., с което последната отправя искане към Европейския парламент да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 10 май 2021 г. на комисията по икономически и парични въпроси до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Директива 2013/36/ЕС на Европейския парламент и на Съвета от 26 юни 2013 г. относно достъпа до осъществяването на дейност от кредитните институции и относно пруденциалния надзор върху кредитните институции и инвестиционните посредници, за изменение на Директива 2002/87/ЕО и за отмяна на директиви 2006/48/ЕО и 2006/49/ЕО (1) (ДКИ), и по-специално член 94, параграф 2 и член 148, параграф 5 от нея,
               
            
                  —
               
               
                  като има предвид проекта на набор от регулаторни технически стандарти, предложен от Европейския надзорен орган (Европейски банков орган) (ЕБО) на 18 юни 2020 г. в съответствие с член 10, параграф 1 от Регламент (ЕС) № 1093/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски банков орган), за изменение на Решение № 716/2009/ЕО и за отмяна на Решение 2009/78/ЕО на Комисията (2),
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по икономически и парични въпроси,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от неговия Правилник за дейността, който срок изтече на 18 май 2021 г.,
               
            
                  А.
               
               
                  като има предвид, че в съответствие с ДКИ ЕБО трябваше да представи проект на делегирания регламент до 28 декември 2019 г.; като има предвид, че ЕБО публикува проекта на 18 юни 2020 г.; като има предвид, че в своя проект на делегиран регламент Комисията внесе някои редакционни промени в сравнение с проекта, представен от ЕБО, а на 16 декември 2020 г. ЕБО потвърди, че тези редакционни промени не представляват промяна в политическото или правното съдържание на проекта, одобрен от Съвета на надзорниците на ЕБО, и че следователно няма да възразят срещу това Комисията да пристъпи към приемането на проекта, включително на тези промени, без да поиска официално становище на ЕБО;
               
            
                  Б.
               
               
                  като има предвид, че делегираният регламент беше засегнат от преговорите по Директива (ЕС) 2021/338 на Европейския парламент и на Съвета от 16 февруари 2021 г. за изменение на Директива 2014/65/ЕС по отношение на изискванията за предоставяне на информация, управлението на продуктите и ограниченията на позициите и на директиви 2013/36/ЕС и (ЕС) 2019/878 по отношение на тяхното приложение към инвестиционните посредници с цел да се подпомогне възстановяването от кризата във връзка с COVID-19 (3), която беше публикувана на 26 февруари 2021 г. и преразглежда правомощията на ЕБО, за да се гарантира, че инвестиционните посредници, които понастоящем попадат в приложното поле на ДКИ и ще попаднат в приложното поле на Директива (ЕС) 2019/2034 на Европейския парламент и на Съвета от 27 ноември 2019 г. относно пруденциалния надзор върху инвестиционните посредници и за изменение на директиви 2002/87/EО, 2009/65/EО, 2011/61/EС, 2013/36/ЕС, 2014/59/EС и 2014/65/ЕС (4) (ДИП) до 26 юни 2021 г., няма да е необходимо да изпълняват изискванията в делегирания регламент, тъй като за тези инвестиционни посредници ще бъде приет отделен делегиран регламент по реда на ДИП; като има предвид, че срокът за контрол за делегирания регламент трябва да приключи на 25 юни 2021 г.;
               
            
                  В.
               
               
                  като има предвид, че делегираният регламент следва спешно да влезе в сила, за да се осигури правната яснота и сигурност, от които се нуждаят компетентните органи и кредитните институции, за да идентифицират правилно лицата, поемащи съществен риск, въз основа на правната уредба на ДКИ, която започна да се прилага на 28 декември 2020 г.;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 176, 27.6.2013 г., стр. 338.
      
         (2)  ОВ L 331, 15.12.2010 г., стр. 12.
      
         (3)  ОВ L 68, 26.2.2021 г., стр. 14.
      
         (4)  ОВ L 314, 5.12.2019 г., стр. 64.